Stabæks nye spiller fra Zimbabwe kunne ikke vært mer uheldig i starten på Stabæk-karrieren. Først brakk han hånden på sin første trening. I sin eliteseriedebut mandag brakk han beinet etter en drøy halvtime.

Rusike kom frem på høyrekanten, fallt sammen i det han skulle slå et innlegg og ble liggende på banen. Med store smerter ble spilleren båret av banen og sendt på sykehus i ambulanse.

Stabæks lege Arne Røde uttalte mandag kveld at han trodde det var brudd. Tirsdag morgen var han sikker.

Det er ifølge Røde det ene beinet i leggen som er brukket, i tillegg er en hinne mellom de to beina i leggen skadet.

- Skaden skal opereres tirsdag.

Stabæk-legen sier det er vanskelig å spå når Rusike kan være frisk, men sier han i alle fall regner med at han er ute i fire måneder.

LES OGSÅ: Rusike sendt til sykehus - trolig med beinbrudd

Så vinkelen på beinet

Røde innrømmer at han raskt forsto at Rusike hadde brukket beinet.

- Jeg skjønte det da jeg satt på gresset med ham. Med det forløpet og vinkelen på beinet som jeg så i etterkant, så jeg hvor stort det traumet var.

LES OGSÅ: Stabæk: – Uholdbart av Jansen på Twitter

Vetlesen kan spille

I tillegg fikk Hugo Vetlesen en skade på en finger. Midtbanespilleren fortalte selv at fingeren hans sto rett ut da det var spilt et kvarter.

- Han fikk fingerleddet ut av ledd. Det er ikke brudd, sier Røde som forteller at Vetlesen kan fortsette å spille.

- Han spilte jo 75 minutter mot Lillestrøm med dette, påpeker legen.

LES OGSÅ: Spiller fra europeisk toppklubb på vei til Stabæk